title: Kommissionens gennemførelsesforordning (EU) nr. 1235/2013 af 2. december 2013 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet diclazuril  EØS-relevant tekst

text:
               3.12.2013

               DA

               Den Europæiske Unions Tidende

               L 322/21

         KOMMISSIONENS GENNEMFØRELSESFORORDNING (EU) Nr. 1235/2013
   af 2. december 2013
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet diclazuril
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               Maksimalgrænseværdierne for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug, fastsættes i overensstemmelse med forordning (EF) nr. 470/2009.

               (2)

               Bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer.

               (3)

               Diclazuril er opført i tabel 1 i bilaget til forordning (EU) nr. 37/2010 som et stof, der for alle drøvtyggere og svinearter kun er godkendt til oral anvendelse, og som for fjerkræ tillades anvendt til muskel, hud og fedt, lever og nyre, med undtagelse af dyr, hvis æg anvendes til konsum.

               (4)

               Der er indgivet en ansøgning til Det Europæiske Lægemiddelagentur om udvidelse af de eksisterende bestemmelser om diclazuril til også at omfatte kaniner.

               (5)

               Udvalget for Veterinærlægemidler har anbefalet, at der for kaniner fastsættes en maksimalgrænseværdi for diclazuril, der skal gælde for muskel, fedt, lever og nyre.

               (6)

               Forordning (EU) nr. 37/2010 bør derfor ændres, således at der indsættes en maksimalgrænseværdi for diclazuril for så vidt angår kaniner.

               (7)

               Der bør indrømmes de berørte parter en rimelig frist til at træffe de nødvendige foranstaltninger for at overholde den nye maksimalgrænseværdi for restkoncentrationer.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 3. februar 2014

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2013.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      I tabel 1 i bilaget til forordning (EU) nr. 37/2010 affattes rækken vedrørende diclazuril således:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser
                     (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Diclazuril

                     IKKE RELEVANT

                     Alle drøvtyggere, svin

                     MRL ikke påkrævet

                     IKKE RELEVANT

                     Kun til oral anvendelse

                     Ingen angivelse

                     Diclazuril

                     Fjerkræ

                     500 μg/kg

                     Muskel

                     Må ikke anvendes til dyr, hvis æg anvendes til konsum

                     Antiparasitære lægemidler/midler mod protozer«

                     500 μg/kg

                     Hud og fedt i naturligt forhold

                     1 500 μg/kg

                     Lever

                     1 000 μg/kg

                     Nyre

                     Kaniner

                     150 μg/kg

                     Muskel

                     300 μg/kg

                     Fedt

                     2 500 μg/kg

                     Lever

                     1 000 μg/kg

                     Nyre


title: Rådets gennemførelsesforordning (EU) nr. 831/2011 af 16. august 2011 om indførelse af en endelig antidumpingtold på importen af bariumcarbonat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009

text:
               19.8.2011

               DA

               Den Europæiske Unions Tidende

               L 214/1

         RÅDETS GENNEMFØRELSESFORORDNING (EU) Nr. 831/2011
   af 16. august 2011
   om indførelse af en endelig antidumpingtold på importen af bariumcarbonat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9, stk. 4, og artikel 11, stk. 2, 5 og 6,
   under henvisning til forslag fra Europa-Kommissionen (»Kommissionen«) efter høring af det rådgivende udvalg, og
   ud fra følgende betragtninger:
   A.   PROCEDURE

   1.   Gældende foranstaltninger

               (1)

               Ved forordning (EF) nr. 1175/2005 (2) indførte Rådet en endelig antidumpingtold på importen af bariumcarbonat med oprindelse i Folkerepublikken Kina (»Kina«). Den endelige særlige toldsats varierede fra 6,3 EUR til 56,4 EUR pr. tons.

         2.   Anmodning om en udløbsundersøgelse

               (2)

               Efter offentliggørelsen i marts 2010 af en meddelelse om det forestående udløb af antidumpingforanstaltningerne vedrørende importen af bariumcarbonat med oprindelse i Kina (3) modtog Kommissionen den 19. april 2010 en anmodning om en udløbsundersøgelse i henhold til grundforordningens artikel 11, stk. 2.

               (3)

               Anmodningen om en udløbsundersøgelse blev indgivet af Solvay & CPC Barium Strontium GmbH & Co. KG (»ansøgeren«), der er den eneste producent af bariumcarbonat i Den Europæiske Union, og som tegner sig for 100 % af den samlede EU-produktion af bariumcarbonat. Anmodningen begrundedes med, at foranstaltningernes bortfald sandsynligvis ville medføre fortsat dumping og fortsat skade for EU-erhvervsgrenen.

               (4)

               Efter høring af det rådgivende udvalg fastslog Kommissionen, at der var tilstrækkelige beviser til at indlede en udløbsundersøgelse i henhold til grundforordningens artikel 11, stk. 2, og offentliggjorde en indledningsmeddelelse i Den Europæiske Unions Tidende
                   (4) (»indledningsmeddelelse«).

         3.   Undersøgelse

   3.1.   Nuværende undersøgelsesperiode og betragtet periode

               (5)

               Undersøgelsen af fortsat eller fornyet dumping og skade omfattede perioden fra 1. juli 2009 til 30. juni 2010 (»nuværende undersøgelsesperiode« eller »NUP«).

               (6)

               Undersøgelsen af de relevante tendenser for vurderingen af sandsynligheden for fortsat skade omfattede perioden fra 1. januar 2007 til udløbet af NUP (»den betragtede periode«).

         3.2.   Parter, som er berørt af undersøgelsen

               (7)

               Kommissionen underrettede officielt ansøgeren, de eksporterende producenter i Kina, importører/forhandlere, brugere i Unionen, som den vidste var berørt, og deres sammenslutninger, producenter i referencelandet samt de kinesiske myndigheder om indledningen af undersøgelsen.

               (8)

               Kommissionen gav også interesserede parter lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen. Alle interesserede parter, der anmodede herom og påviste, at der var særlige grunde til, at de burde høres, blev hørt.

               (9)

               På baggrund af det tilsyneladende store antal eksporterende producenter i Kina, der var anført i anmodningen, blev stikprøver nævnt som en mulighed i indledningsmeddelelsen for at fastsætte dumpingens omfang og sandsynligheden for fortsat dumping, jf. grundforordningens artikel 17.

               (10)

               For at sætte Kommissionen i stand til at fastslå, om det var nødvendigt at anvende stikprøver, og i givet fald at udtage en stikprøve, blev alle eksporterende producenter anmodet om at give sig til kende over for Kommissionen og som angivet i indledningsmeddelelsen fremlægge basisoplysninger om deres aktiviteter vedrørende den pågældende vare i perioden 1. juli 2009 til 30. juni 2010.

               (11)

               Kommissionen modtog kun besvarelser fra tre virksomheder eller virksomhedskoncerner i Kina, og det blev derfor besluttet, at der ikke var behov for stikprøveudtagning blandt de kinesiske eksporterende producenter.

               (12)

               Kommissionen sendte spørgeskemaer til alle parter, som den vidste var berørt, og til dem, der havde anmodet om et spørgeskema inden for den frist, der var fastsat i indledningsmeddelelsen.

               (13)

               Kommissionen modtog besvarelser af spørgeskemaet fra den ansøgende EU-producent og dennes forretningsmæssigt forbundne agent, ni brugere, fire importører, to eksportører/producenter i Kina og to producenter i eventuelle referencelande. En af de kinesiske eksporterende producenter, som indsendte en besvarelse i forbindelse med stikprøveundersøgelsen, besluttede sig for ikke længere at samarbejde i forbindelse med proceduren.

               (14)

               Kommissionen indhentede og efterprøvede alle oplysninger, som den anså for nødvendige for at træffe en afgørelse om sandsynligheden for fortsat dumping og skade samt om EU's interesser. Der blev aflagt kontrolbesøg hos følgende virksomheder:

                           a)

                              Ansøgeren

                                       —

                                       Solvay & CPC Barium Strontium GmbH & Co. KG, Hannover og den hermed forretningsmæssigt forbundne virksomhed Solvay Bario e Derivati SpA., Massa

                           b)

                              Eksporterende producenter i Kina

                                       —

                                       Zaozhuang Yongli Chemical Co., Ltd., Shangdong Province

                                       —

                                       Guizhou Red Star Developing Import & Export Co., Ltd., Guizhou Province

                           c)

                              Producenter i referencelandet (Indien)

                                       —

                                       Solvay Vishnu Barium Private Limited, Hyderabad

                           d)

                              Importører

                                       —

                                       Norkem Limited, Knutsford, Det Forenede Kongerige

                                       —

                                       L'Aprochimide Srl, Muggio, Italien

                           e)

                              Brugere

                                       —

                                       Technische Glaswerke Ilmenau GmbH, Illmenau, Tyskland.

         B.   DEN PÅGÆLDENDE VARE OG SAMME VARE

   1.   Den pågældende vare

               (15)

               Den pågældende vare er den samme som i den foregående undersøgelse og defineres som følger: bariumcarbonat med indhold af strontium på over 0,07 vægtprocent og med indhold af svovl på over 0,0015 vægtprocent, i form af pulver, presset granulat eller brændt granulat, med oprindelse i Kina og på indeværende tidspunkt henhørende under KN-kode 2836 60 00.

               (16)

               Bariumcarbonat anvendes hovedsagelig i teglindustrien, keramikindustrien og til fremstilling af ferrit. Det blev tidligere anvendt til fremstilling af katodestrålerør til fjernsyn (CRT), men denne anvendelse forsvandt i Unionen, da de blev erstattet af LCD- og plasmaskærme.

         2.   Samme vare

               (17)

               Som i den oprindelige udløbsundersøgelse har denne procedure vist, at bariumcarbonat, der fremstilles i Kina og eksporteres til EU, samt bariumcarbonat, der fremstilles og sælges på hjemmemarkedet i referencelandet (Indien), og bariumcarbonat, der fremstilles og sælges i Unionen af ansøgeren, har samme grundlæggende fysiske og kemiske egenskaber og samme grundlæggende anvendelsesformål.

               (18)

               Varerne anses derfor for at være samme vare, jf. grundforordningens artikel 1, stk. 4.

         C.   DUMPING

               (19)

               I overensstemmelse med grundforordningens artikel 11, stk. 2, blev det undersøgt, om de eksisterende foranstaltningers udløb ville føre til fortsat dumping.

         1.   Generelt

               (20)

               Af de 16 kendte kinesiske eksporterende producenter, som blev kontaktet, da udløbsundersøgelsen blev indledt, indsendte tre en besvarelse i forbindelse med stikprøveundersøgelsen, men kun to samarbejdede fuldt ud med Kommissionen og besvarede alle spørgsmålene i spørgeskemaet.

         2.   Referenceland

               (21)

               Da Kina er et land med overgangsøkonomi, skal den normale værdi for de eksporterende producenter, der ikke er indrømmet markedsøkonomisk behandling, fastsættes på grundlag af prisen eller en beregnet værdi i et passende tredjeland med markedsøkonomi (»referenceland«), jf. grundforordningens artikel 2, stk. 7, litra a).

               (22)

               USA blev anvendt som referenceland i forbindelse med den oprindelige undersøgelse og foreslået i forbindelse med denne undersøgelse til fastsættelse af den normale værdi. Det blev dog anset for nødvendigt at efterprøve, om landet stadig var passende i forbindelse med denne udløbsundersøgelse. Der blev sendt breve til alle kendte producenter af bariumcarbonat i hele verden, dvs. i Brasilien, Indien, Japan og USA. Kommissionen modtog to svar, et fra en producent i USA og et fra en producent i Indien.

               (23)

               Efter en nærmere analyse af kriterier som den samlede produktion, antal producenter, konkurrence på markedet, den samlede import, antidumpingtold og told på både det amerikanske og det indiske hjemmemarked blev det besluttet at vælge Indien som referenceland. Valget af Indien, jf. grundforordningens artikel 2, stk. 7, blev anset for mere passende end USA på grund af det større marked, de større importmængder og den større konkurrence på hjemmemarkedet for denne vare. Der blev ikke modtaget bemærkninger eller indsigelser i den henseende fra interesserede parter. Den normale værdi for eksporterende producenter, der ikke er indrømmet markedsøkonomisk behandling, blev derfor fastsat på grundlag af data fra producenten i Indien.

         3.   Dumping af import i NUP

   3.1.   Normal værdi

               (24)

               I overensstemmelse med grundforordningens artikel 2, stk. 2, undersøgte Kommissionen for den virksomhed, der blev indrømmet markedsøkonomisk behandling i forbindelse med den oprindelige undersøgelse, hvorvidt salget af bariumcarbonat til uafhængige kunder på hjemmemarkedet var repræsentativt i NUP, dvs. om dette salg samlet udgjorde mindst 5 % af eksportsalget af den pågældende vare til Unionen. Undersøgelsen viste, at salget ikke var repræsentativt, og derfor skulle den normale værdi fastsættes. Den normale værdi blev fastsat på grundlag af de samlede fremstillingsomkostninger plus virksomhedens salgs- og administrationsomkostninger og andre generalomkostninger (»SA&G-omkostninger«) samt fortjenesten på hjemmemarkedssalget af samme vare i normal handel.

               (25)

               For den virksomhed, som ikke blev indrømmet markedsøkonomisk behandling i forbindelse med den oprindelige undersøgelse, blev den normale værdi i henhold til grundforordningens artikel 2, stk. 7, litra a), fastsat på grundlag af oplysninger fra den samarbejdende producent i referencelandet.

               (26)

               Det blev først konstateret, hvorvidt det samlede hjemmemarkedssalg af samme vare til uafhængige kunder var repræsentativt, jf. grundforordningens artikel 2, stk. 2, dvs. om det svarede til 5 % eller mere af den samlede salgsmængde af den pågældende vare, som blev eksporteret til Unionen. Den samarbejdsvillige indiske producents hjemmemarkedssalg blev betragtet som tilstrækkelig repræsentativt i NUP.

               (27)

               Kommissionen undersøgte derefter, om hjemmemarkedssalget af samme vare kunne anses for at have fundet sted i normal handel i henhold til grundforordningens artikel 2, stk. 4. Dette blev gjort ved for samme vare, som blev solgt på markedet i Indien, at fastsætte, hvor stor en andel af salget på hjemmemarkedet til uafhængige kunder der var fortjenstgivende i NUP. Der foregik ikke fortjenstgivende salg af samme vare i NUP, og derfor skulle den normale værdi beregnes. Den normale værdi blev fastsat på grundlag af den berørte producents samlede fremstillingsomkostninger plus et rimeligt beløb til dækning af SA&G-omkostninger samt en rimelig fortjeneste, jf. grundforordningens artikel 2, stk. 6, litra c). SA&G-omkostningerne og den fortjeneste, der blev lagt til fremstillingsomkostningerne for samme vare, var på linje med de beløb, der blev anvendt i forbindelse med den oprindelige undersøgelse, svarende til 10,6 % for SA&G-omkostningerne og 7,2 % for fortjenesten. Der blev ikke indgivet oplysninger, som viser, at disse beløb er urimelige, eller at den anvendte fortjeneste overstiger den fortjeneste, som andre eksportører eller producenter normalt opnår ved salg af varer inden for samme generelle kategori på oprindelseslandets hjemmemarked.

         3.2.   Eksportpris

               (28)

               Hele eksportsalget til Unionen fra de berørte samarbejdsvillige eksporterende producenter fandt sted direkte til uafhængige kunder i Unionen, og eksportprisen blev derfor i henhold til grundforordningens artikel 2, stk. 8, fastsat på grundlag af de priser, der faktisk blev betalt eller skulle betales.

         3.3.   Sammenligning

               (29)

               Sammenligningen mellem den normale værdi og eksportprisen blev foretaget ab fabrik.

               (30)

               For at sikre en rimelig sammenligning mellem den normale værdi og eksportprisen blev der i overensstemmelse med grundforordningens artikel 2, stk. 10, i form af justeringer taget behørigt hensyn til visse forskelle i transportomkostninger og provision, der påvirkede priserne og deres sammenlignelighed.

         3.4.   Dumpingmargen

               (31)

               I overensstemmelse med grundforordningens artikel 2, stk. 11, blev dumpingmargenen fastsat på grundlag af en sammenligning mellem et vejet gennemsnit af den normale værdi og det vejede gennemsnit af eksportpriserne i samme handelsled.

               (32)

               For den virksomhed, som blev indrømmet markedsøkonomisk behandling i forbindelse med den oprindelige undersøgelse, viste denne sammenligning, at virksomheden fortsatte med at dumpe på et endnu højere niveau.

               (33)

               For den virksomhed, som ikke blev indrømmet markedsøkonomisk behandling i forbindelse med den oprindelige undersøgelse, viste sammenligningen i henhold til grundforordningens artikel 2, stk. 11, at der fandt væsentlig dumping sted. Virksomheden tegner sig for 98 % af den eksport, der er genstand for resttold, og de resterende 2 % af de eksporterende producenter, som ikke samarbejdede i forbindelse med processen, kan ikke påvirke den konstaterede dumpingmargen. I betragtning af det manglende samarbejde anses de endvidere ikke for at kunne dumpe på et lavere niveau end den samarbejdsvillige virksomhed.

         D.   SANDSYNLIGHED FOR FORTSAT DUMPING

               (34)

               Det blev undersøgt, om det var sandsynligt, at dumping ville fortsætte, hvis foranstaltningerne bortfaldt, jf. grundforordningens artikel 11, stk. 2.

               (35)

               For så vidt angår sandsynligheden for fortsat dumping, blev udviklingen i produktionen og produktionskapaciteten i Kina undersøgt samt den sandsynlige udvikling i eksportsalget til Unionen og til andre markeder i tredjelande.

               (36)

               I henhold til den klagende er Kina langt den største producent af bariumcarbonat i verden. Endvidere er Kina også den største producent af baryt, som er det vigtigste råmateriale i forbindelse med produktionen af den pågældende vare. De to samarbejdsvillige virksomheder havde i sig selv en produktionskapacitet på 331 000 tons pr. år, svarende til ca. 3 gange EU-forbruget i NUP. Endvidere har de to virksomheder en samlet overskydende kapacitet på 34 000 tons, hvilket er nok til at dække halvdelen af EU-forbruget.

               (37)

               Tre af verdens største producenter af bariumcarbonat (USA, Indien og Brasilien) anvender på indeværende tidspunkt antidumpingforanstaltninger over for importen af den pågældende vare fra Kina. Det kan konkluderes, at i betragtning af den betydelige overskydende produktionskapacitet i Kina og praksis for dumping på mange markeder, vil yderligere mængder blive rettet mod EU-markedet, hvis foranstaltningerne ophæves.

               (38)

               På trods af de nuværende antidumpingforanstaltninger over for import fra Kina er det lykkedes de eksporterende producenter fra Kina at eksportere betydelige mængder til Unionen i NUP (til en gennemsnitspris på 251 EUR/t) og at øge deres markedsandel i Unionen, hvilket viser, at kinesiske eksportører fortsat er interesseret i EU-markedet.

               (39)

               Af de kinesiske eksportstatistikker fremgår det endnu tydeligere, at Unionen er et tiltrækkende marked for de kinesiske eksporterende producenter, da de opnåede nogle af de højeste eksportpriser (om end der var tale om dumpingpriser) ved eksport til Unionen. I henhold til de kinesiske eksportstatistikker lå den gennemsnitlige salgspris til Unionen i NUP på 269 USD ved levering frit om bord, mens den gennemsnitlige eksportpris til Indien var på 220 USD.

               (40)

               Selv om bariumcarbonats hovedanvendelse (fremstilling af CRT) er bortfaldet, er Kinas eksport i henhold til de kinesiske eksportstatistikker steget på verdensplan fra 130 000 tons i 2009 til 158 000 tons i 2010.

               (41)

               Hvis foranstaltningerne ophæves, forventes det, at Kinas eksport i betragtning af den store overskydende produktionskapacitet med stor sandsynlighed vil blive rettet mod Unionen. Denne konklusion underbygges af det forhold, at større markeder rundt omkring i verden, som f.eks. USA, Indien og Brasilien, beskyttes af høj antidumpingtold.

               (42)

               Importpriserne vil sandsynligvis fortsat være dumpingpriser, da der ikke er tegn på, at eksportørerne vil ændre deres prisadfærd, hvis foranstaltningerne ophæves.

               (43)

               Det konkluderes derfor, at der er sandsynlighed for fortsat dumping.

         E.   DEFINITION AF EU-ERHVERVSGRENEN

               (44)

               Den eneste samarbejdsvillige EU-producent tegnede sig for 100 % af Unionens produktion af bariumcarbonat i NUP. Denne producent anses derfor for at udgøre EU-erhvervsgrenen, jf. grundforordningens artikel 4, stk. 1, og artikel 5, stk. 4.

         F.   SITUATIONEN PÅ EU-MARKEDET

   1.   EU-forbruget

      Tabel 1

      EU-forbruget

               2007

               2008

               2009

               NUP

               Forbrug (tons)

               123 354

               104 037

               62 637

               76 560

               Indeks

               100

               84

               51

               62

                  Kilde: EU-erhvervsgrenens efterprøvede besvarelser af spørgeskemaet og statistikker fra Eurostat.

               (45)

               EU-forbruget blev baseret på en kombination af EU-erhvervsgrenens salgsmængde i Unionen og importmængden fra tredjelande ud fra oplysninger fra Eurostat.

               (46)

               På det grundlag og som vist i tabel 1 ovenfor faldt EU-forbruget væsentligt i den betragtede periode, dvs. med 38 %, hvilket hovedsagelig kan forklares med, at der ikke længere fremstilles CRT i Unionen.

         2.   Importmængde, markedsandel og priser for importen fra Kina

      Tabel 2

      Import fra Kina, mængde, markedsandel og importpris

               2007

               2008

               2009

               NUP

               Importmængde (tons)

               76 306

               64 573

               37 341

               48 720

               Indeks

               100

               85

               49

               64

               Markedsandel

               61,9 %

               62,1 %

               59,6 %

               63,6 %

               Indeks

               100

               100

               96

               103

               Cif-importpris EUR/tons

               230

               257

               239

               251

               Indeks

               100

               112

               104

               109

                  Kilde: Eurostats statistikker.

               (47)

               I den betragtede periode faldt importmængden fra Kina med 36 %, mens forbruget i Unionen faldt med 38 %. Trods de gældende antidumpingforanstaltninger og det faldende forbrug steg den kinesiske markedsandel med tre procentpoint i den betragtede periode.

               (48)

               De gennemsnitlige importpriser fra Kina steg med 9 % i den betragtede periode. Den største prisstigning fandt sted mellem 2007 og 2008, idet priserne faldt i 2009 for så at stige igen i NUP.

               (49)

               EU-erhvervsgrenens gennemsnitspris ab fabrik blev sammenlignet med de gennemsnitlige kinesiske cif-importpriser ved Unionens grænse. Disse priser hidrørte fra tal fra Eurostat og omfattede omkostninger efter importen, told og antidumpingtold. Sammenligningen viste, at de kinesiske importpriser underbød EU-erhvervsgrenens salgspriser med 37,9 % i NUP. Ud fra ovenstående konkluderedes det, at de kinesiske importpriser ville have underbudt EU-erhvervsgrenens med 44,1 %, hvis der ikke var indført foranstaltninger.

         3.   Mængde og markedsandel for importerede varer fra andre tredjelande

               (50)

               Den samlede importerede mængde bariumcarbonat fra andre tredjelande end Kina var ubetydelig og tegnede sig for mindre end 1 % af EU-forbruget i den betragtede periode.

               (51)

               Det skal bemærkes, at priserne på import fra andre tredjelande ikke underbød EU-priserne i NUP.

         4.   EU-erhvervsgrenens økonomiske situation

   4.1.   Produktion, produktionskapacitet og kapacitetsudnyttelse

               (52)

               Det skal bemærkes, at da EU-erhvervsgrenen kun består af en enkelt producent, skulle data vedrørende produktion, kapacitet og udnyttelse angives i form af indekserede tal.

                  Tabel 3

                  Produktion, produktionskapacitet og kapacitetsudnyttelse i Unionen

                           Indeks

                           2007

                           2008

                           2009

                           NUP

                           Produktion

                           100

                           79

                           36

                           47

                           Produktionskapacitet

                           100

                           100

                           100

                           100

                           Kapacitetsudnyttelse

                           100

                           79

                           36

                           47

                              Kilde: EU-erhvervsgrenens efterprøvede besvarelser af spørgeskemaet.

               (53)

               EU-erhvervsgrenens produktion faldt med 53 % i den betragtede periode. Det skal bemærkes, at EU-erhvervsgrenen har tilpasset sin produktionsmodel siden 2003, således at der i passende omfang tages højde for den nye markedssituation og det forhold, at der ikke længere fremstilles CRT i Unionen. Derfor er produktionskapaciteten reduceret med mere end 50 %, da den undersøgte vare nu fremstilles skiftevis med strontiumcarbonat på samme anlæg.

               (54)

               EU-erhvervsgrenens produktionskapacitet forblev uændret i den betragtede periode. Kapacitetsudnyttelsen udviklede sig således på samme måde som produktionsmængderne.

         4.2.   Lagerbeholdninger

      Tabel 4

      Lagerbeholdninger

               2007

               2008

               2009

               NUP

               Indeks

               100

               97

               41

               41

                  Kilde: EU-erhvervsgrenens efterprøvede besvarelser af spørgeskemaet.

               (55)

               Lagrene mindskedes med 59 % i den betragtede periode. Faldet skyldes mindre efterspørgsel og EU-erhvervsgrenens evne til at tilpasse sig til den nye markedssituation.

         4.3.   Salgsmængde og salgspriser

      Tabel 5

      Salgsmængder, salgsværdier og salgspris pr. enhed

               2007

               2008

               2009

               NUP

               Salgsmængde (indeks)

               100

               84

               53

               59

               Salgsværdi (indeks)

               100

               92

               66

               73

               Salgspris pr. enhed (indeks)

               100

               109

               124

               123

                  Kilde: EU-erhvervsgrenens efterprøvede besvarelser af spørgeskemaet.

               (56)

               EU-erhvervsgrenens salgsmængde faldt med 41 % i den betragtede periode. Det største fald fandt sted i 2009 på grund af den generelle økonomiske nedgang. Derfor faldt EU-erhvervsgrenens salgsmængde forholdsvis mere end EU-forbruget i den samme periode. Salgsværdien faldt mindre markant end mængden, da det lykkedes EU-erhvervsgrenen at øge prisniveauet i den betragtede periode, hvor salgsprisen pr. enhed steg med 23 %.

         4.4.   Markedsandel og vækst

      Tabel 6

      EU-erhvervsgrenens markedsandel

               2007

               2008

               2009

               NUP

               Indeks

               100

               100

               105

               95

                  Kilde: EU-erhvervsgrenens efterprøvede besvarelser af spørgeskemaet og justerede statistikker fra Eurostat.

               (57)

               EU-erhvervsgrenens markedsandel steg med 5 % i 2009 for så at falde markant med 10 % i NUP. Det viser, at uden vækst på markedet kunne EU-erhvervsgrenen ikke bevare sin markedsandel.

         4.5.   Beskæftigelse, lønninger og produktivitet

      Tabel 7

      Beskæftigelse, lønninger og produktivitet

               2007

               2008

               2009

               NUP

               Beskæftigelse (indeks)

               100

               87

               55

               57

               Lønninger (EUR/arbejdstager; indeks)

               100

               108

               106

               113

               Produktivitet (indeks)

               100

               91

               65

               82

                  Kilde: EU-erhvervsgrenens efterprøvede besvarelser af spørgeskemaet.

               (58)

               Beskæftigelsen faldt markant i den betragtede periode som følge af den økonomiske nedgang og den nye markedssituation. Gennemsnitslønningerne steg med 13 % som følge af den høje inflationsrate, som påvirkede lønreguleringen direkte. Produktiviteten faldt med 18 % i den samme periode som følge af faldet i produktionsmængden, som ikke kunne udlignes af nedgangen i antallet af beskæftigede.

         4.6.   Rentabilitet

      Tabel 8

      Rentabilitet

               2007

               2008

               2009

               NUP

               Indeks

                                        –100

                                        –192

                                        –351

                                        –206

                  Kilde: EU-erhvervsgrenens efterprøvede besvarelser af spørgeskemaet.

               (59)

               EU-erhvervsgrenens rentabilitet faldt med mere end 106 % i den betragtede periode som følge af den økonomiske nedgang og det forhold, at der ikke længere anvendes CRT, hvilket både påvirkede salgsmængderne og produktionsomkostningerne. Erhvervsgrenen led konstant tab i hele den betragtede periode.

         4.7.   Investeringer, investeringsafkast og evne til at rejse kapital

      Tabel 9

      Investeringer og investeringsafkast

               2007

               2008

               2009

               NUP

               Investeringer (indeks)

               100

               82

               90

               97

               Investeringsafkast (indeks)

                                        –100

                                        –251

                                        –506

                                        –176

                  Kilde: EU-erhvervsgrenens efterprøvede besvarelser af spørgeskemaet.

               (60)

               Investeringerne forblev stabile i den betragtede periode. EU-erhvervsgrenes investeringer blev udgiftsført det år, hvor de blev foretaget. Investeringsafkastet (fortjeneste udtrykt i procent af investeringerne pr. år) udviklede sig negativt i den betragtede periode på linje med rentabiliteten.

               (61)

               Intet i forbindelse med undersøgelsen tydede på, at EU-erhvervsgrenen havde større vanskeligheder med at rejse kapital. Det skal dog bemærkes, at investeringerne i den betragtede periode ikke var markante.

         4.8.   Likviditet

      Tabel 10

      Likviditet

               2007

               2008

               2009

               NUP

               Indeks

                                        –100

                                        –83

               25

               32

                  Kilde: EU-erhvervsgrenens efterprøvede besvarelser af spørgeskemaet.

               (62)

               Likviditeten blev markant forbedret i den betragtede periode som følge de reducerede lagerbeholdninger.

         4.9.   Dumpingmargenens størrelse

               (63)

               I NUP fortsatte den markante dumping til trods for de gældende foranstaltninger på et endnu højere niveau end det, der blev fastlagt i forbindelse med den oprindelige undersøgelse, både ud fra oplysninger fra de samarbejdsvillige eksporterende producenter og Eurostat.

         4.10.   Genrejsning efter virkningerne af tidligere dumping

               (64)

               Under de negative økonomiske forhold, som kan tilskrives den generelle økonomiske nedgang og det forhold, at en enkelt vigtig anvendelse forsvandt, formåede EU-erhvervsgrenen ikke at genrejse sig efter tidligere dumping, navnlig for så vidt angår salgsmængde, salgspris og rentabilitet. Det kunne endvidere konstateres, at dumpingen fortsatte i NUP.

         4.11.   EU-erhvervsgrenens eksportaktivitet

      Tabel 11

      EU-erhvervsgrenens eksportmængde

               2007

               2008

               2009

               NUP

               Indeks

               100

               86

               45

               66

                  Kilde: EU-erhvervsgrenens efterprøvede besvarelser af spørgeskemaet.

               (65)

               EU-erhvervsgrenens eksport af bariumcarbonat faldt med 34 % i den betragtede periode. EU-erhvervsgrenen kunne kun eksportere begrænsede mængder på grund af den skrappe konkurrence fra kinesisk eksport på ikke-EU-markeder. Faldet i eksportmængderne i den betragtede periode skyldes også den økonomiske nedgang.

         4.12.   Konklusion om EU-erhvervsgrenens situation

               (66)

               Mens alle de vigtigste skadesindikatorer, f.eks. salgsmængde, rentabilitet, produktion, beskæftigelse og produktivitet, udviste en negativ udvikling i den betragtede periode, havde antidumpingforanstaltningerne en afbødende indvirkning på EU-erhvervsgrenens situation.

               (67)

               For så vidt angår EU-erhvervsgrenens markedsandel, viser den svagt nedadgående tendens, at den kinesiske import til trods for de gældende foranstaltninger og et fald i forbruget på markedet ikke alene udelukkede andre lande fra markedet, men også øgede markedsandelen på EU-erhvervsgrenens bekostning.

               (68)

               På baggrund af den negative udvikling i de indikatorer, der vedrører EU-erhvervsgrenen, kan det konkluderes, at EU-erhvervsgrenen fortsat led væsentlig skade i den betragtede periode. Det blev derfor undersøgt, om der er sandsynlighed for fortsat skade, hvis foranstaltningerne får lov til at udløbe.

         G.   SANDSYNLIGHED FOR FORTSAT SKADE

   1.   Resumé af analysen af sandsynligheden for fortsat dumping og fornyet skadevoldende dumping

               (69)

               Som bekendt er forbruget på EU-markedet faldet betydeligt siden den oprindelige undersøgelse, fordi CRT er forsvundet, og på grund af den økonomiske nedgang. Under disse omstændigheder er den kinesiske imports markedsandel steget med mere end 15 %, mens EU-erhvervsgrenens og tredjelandeimportens andel er faldet betydeligt. Heraf fremgår det, at de kinesiske eksporterende producenter til trods for de gældende foranstaltninger og nedgangen i EU-forbruget fortsat var interesseret i EU-markedet og kunne udelukke tredjelande fra EU-markedet.

               (70)

               Som bekendt blev de eksporterende producenter i Kina også ved med at dumpe og underbyde EU-erhvervsgrenens priser i meget stort omfang i NUP. På grundlag heraf er der ingen grund til at tro, at kineserne ikke fortsat vil dumpe og underbyde EU-erhvervsgrenens priser i fremtiden.

               (71)

               Undersøgelsen viste, at de kinesiske eksporterende producenter havde en betydelig overskydende kapacitet i NUP, dvs. på omkring 280 000 tons. Det svarer til mere end tre gange EU-markedets størrelse i NUP. Til trods for den forventede stigning i efterspørgslen i Kina, regnes der fortsat med en meget betydelig overskydende kapacitet i de kommende år.

               (72)

               EU-markedet er hoveddestinationen for Kinas eksport. Andre store eksportmarkeder, f.eks. USA og Indien, har truffet omfattende (5) antidumpingforanstaltninger over for bariumcarbonat med oprindelse i Kina. Det er derfor nærmest umuligt for kinesisk eksport at få adgang til disse markeder. I betragtning af de kinesiske eksporterende producenters interesse for EU-markedet, forventes det, at en stor eksportmængde vil skylle ind over EU-markedet med et stort samlet pristryk til følge, hvis foranstaltningerne ophæves.

         2.   Konklusion vedrørende sandsynligheden for fortsat skade

               (73)

               På grundlag af ovenstående fastslås det, at hvis foranstaltningerne bortfalder, vil dumpingimporten fra Kina til Unionen sandsynligvis vokse betydeligt med pristryk til følge. En sådan situation ville sandsynligvis føre til, at EU-erhvervsgrenen forsvinder på mellemlang sigt, dels fordi de reducerede salgsmængder ville forhindre EU-erhvervsgrenen i at sprede de faste omkostninger tilstrækkeligt, dels fordi erhvervsgrenen ikke ville kunne nå op på et tilstrækkeligt højt prisniveau. Den fortsatte skade forværredes i den betragtede periode som følge af den økonomiske nedgang og det forhold, at en vigtig anvendelse forsvandt.

         3.   Udviklingen efter NUP

               (74)

               Selv om Kinas importpriser steg med 17,8 % fra udgangen af NUP til februar 2011, mens EU-erhvervsgrenens salgspriser kun steg med ca. 7 % i den samme periode, underbød den kinesiske import fortsat EU-priserne med mere end 15 % efter NUP.

         H.   UNIONENS INTERESSER

   1.   Indledende bemærkning

               (75)

               Det blev i henhold til grundforordningens artikel 21 undersøgt, om det ville være i strid med Unionens interesser som helhed at opretholde de nuværende antidumpingforanstaltninger. Fastlæggelsen af Unionens interesser blev baseret på en vurdering af alle de forskellige involverede interesser, dvs. hos EU-erhvervsgrenen, importørerne og brugerne af den pågældende vare.

               (76)

               Da denne undersøgelse er en udløbsundersøgelse, kræves der en analyse af en situation, hvor der allerede er indført antidumpingforanstaltninger, og en vurdering af enhver utilbørlig negativ indvirkning på de berørte parter af de aktuelle antidumpingforanstaltninger.

               (77)

               På dette grundlag blev det undersøgt, om der til trods for ovenstående konklusioner om sandsynligheden for fortsat dumping og fortsat skade var tvingende årsager til at konkludere, at det ikke var i Unionens interesse at opretholde foranstaltningerne i dette bestemte tilfælde.

         2.   EU-erhvervsgrenens interesser

               (78)

               Undersøgelsen viste, at EU-erhvervsgrenen er meget omkostningseffektiv. Den reducerede faktisk antallet af beskæftigede og ændrede produktionsmodellen for at tilpasse sig til den nye markedssituation og sikre anlæggets bæredygtighed, hvor der nu som anført i betragtning 53 skiftevis fremstilles bariumcarbonat og strontiumcarbonat. Selv om foranstaltningerne ikke har bidraget til at forbedre EU-erhvervsgrenens finansielle situation, har de dog haft en afbødende virkning. Uden foranstaltninger ville EU-markedet sandsynligvis være blevet oversvømmet af lavprisimport med oprindelse i Kina, og EU-erhvervsgrenen ville have været tvunget til at lukke ned.

               (79)

               Som nævnt ovenfor er EU-erhvervsgrenens produktionsmodel baseret på to produkter, som er indbyrdes afhængige; dvs. det er nødvendigt med tilstrækkelige salgsmængder for begge produkter for at kunne sprede de faste omkostninger. Hvis foranstaltningerne får lov til at udløbe, vil den forventede øgede dumpingmængde føre til en væsentlig reduktion af bariumcarbonat-aktiviteterne, som i sig selv vil gøre strontiumcarbonat-aktiviteterne mindre rentable og i sidste ende føre til nedlægning af hele anlægget.

               (80)

               På grundlag af ovenstående blev det konkluderet, at det er i EU-erhvervsgrenens interesse, at foranstaltningerne mod dumpingimport fra Kina opretholdes.

         3.   Ikke-forretningsmæssigt forbundne importørers interesser

               (81)

               Kommissionen sendte spørgeskemaer til alle kendte ikke-forretningsmæssigt forbundne importører. Den modtog svar fra fire ikke-forretningsmæssigt forbundne importører. To af importørerne beskæftigede sig med fremstilling af »slurry«, en opløsning, som er består af bariumcarbonat, tilsætningsstoffer og vand, og som er beregnet til teglindustrien.

               (82)

               Ifølge importørerne havde antidumpingtolden ført til en prisstigning på det tidspunkt, hvor den blev indført. I den forbindelse skal det bemærkes, at en sådan forskel ikke længere var mærkbar, for eksportpriserne til Unionen viste sig sammenlignet med gennemsnitspriserne til alle ikke-EU-markeder at befinde sig på lignende niveauer som i NUP (6).

               (83)

               Importørerne bemærkede også, at der ikke var mangel på bariumcarbonat på EU-markedet, selv om de havde stadigt vanskeligere ved at fremskaffe bariumcarbonat fra Kina på grund af den øgede indenlandske efterspørgsel. Importstatistikkerne viser dog ikke et fald i eksportmængderne af den pågældende vare til Unionen i eller efter NUP. Det bekræftes også af undersøgelsesresultaterne vedrørende overskydende kapacitet i betragtning 71.

               (84)

               Det kunne også konstateres, at de gældende foranstaltninger ikke havde en negativ indvirkning på importørernes finansielle situation.

               (85)

               På grundlag af ovenstående konkluderedes det, at de gældende foranstaltninger ikke havde en væsentlig negativ indvirkning på deres finansielle situation, og at en videreførelse af foranstaltningerne ikke ville få en urimelig indvirkning på importørerne.

         4.   Brugernes interesser

               (86)

               Kommissionen sendte spørgeskemaer til alle kendte brugere. Den modtog svar fra ni brugere af den pågældende vare. Som anført i betragtning 16 anvendes bariumcarbonat i Unionen hovedsagelig i teglindustrien, keramikindustrien og til fremstilling af ferrit.

               (87)

               En af brugerne fremførte, at foranstaltningerne eller en videreførelse af foranstaltningerne ikke ville være i brugernes interesse, men fremlagde ikke dokumentation for påstanden. Ingen af de andre brugere, som besvarede spørgeskemaet, anførte, at foranstaltningerne havde en væsentlig indvirkning på deres aktiviteter, og at de burde ophæves.

         5.   Konklusion vedrørende Unionens interesser

               (88)

               Kommissionen drager den konklusion af ovenstående, at der ikke findes tvingende grunde til ikke at forlænge de gældende antidumpingforanstaltninger.

         I.   ANTIDUMPINGFORANSTALTNINGER

               (89)

               Alle parter blev underrettet om de væsentligste kendsgerninger og betragtninger, på grundlag af hvilke det er hensigten at anbefale, at foranstaltningerne opretholdes. Parterne fik desuden en frist til at fremsætte bemærkninger og krav i forbindelse med ovennævnte fremlæggelse af oplysninger. Der blev ikke fremsat bemærkninger efter fremlæggelsen af oplysninger.

               (90)

               Det følger af ovenstående, at antidumpingforanstaltningerne over for importen af bariumcarbonat med oprindelse i Kina, der indførtes ved forordning (EF) nr. 1175/2005, bør opretholdes, jf. grundforordningens artikel 11, stk. 2 —

         VEDTAGET DENNE FORORDNING:
   Artikel 1
   1.   Der indføres en endelig antidumpingtold på importen af bariumcarbonat, med indhold af strontium på over 0,07 vægtprocent og med indhold af svovl på over 0,0015 vægtprocent, i form af pulver, presset granulat eller brændt granulat, som i øjeblikket tariferes under KN-kode ex 2836 60 00 (Taric-kode 2836600010), med oprindelse i Folkerepublikken Kina.
   2.   Den endelige antidumpingtold svarer til et fast beløb, som angivet nedenfor, for varer, der fremstilles af følgende producenter:

               Virksomhed

               Toldsats
               (EUR/t)

               Taric-tillægskode

               Hubei Jingshan Chutian Barium Salt Corp. Ltd, 62, Qinglong Road, Songhe Town, Jingshan County, Hubei Province, Kina

               6,3

               A606

               Zaozhuang Yongli Chemical Co. Ltd, South Zhuzibukuang Qichun, Zaozhuang City Center District, Shandong Province, Kina

               8,1

               A607

               Alle andre virksomheder

               56,4

               A999

         3.   I tilfælde, hvor varerne er blevet beskadiget inden overgangen til fri omsætning, og den pris, der faktisk er betalt eller skal betales, derfor fordeles med henblik på fastsættelse af toldværdien i henhold til artikel 145 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en toldkodeks (7), nedsættes den antidumpingtold, der er beregnet på grundlag af ovennævnte beløb, med en procentdel, der svarer til fordelingen af den pris, der faktisk er betalt eller skal betales.
   4.   Gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende og er gældende i en periode på fem år.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. august 2011.

            På Rådets vegne

         M. DOWGIELEWICZ

            Formand

      (1)  EUT L 343 af 22.12.2009, s. 51.

      (2)  EUT L 189 af 21.7.2005, s. 15.

      (3)  EUT C 78 af 27.3.2010, s. 4.

      (4)  EUT C 192 af 16.7.2010, s. 4.

      (5)  Indiens antidumpingtold over for bariumcarbonat fra Kina udgør fra 76,06 USD til 236 USD pr. tons; Amerikansk antidumpingtold over bariumcarbonat fra Kina udgør fra 34,4 til 81,3 %.

      (6)  Kilde: Kinas eksportstatistikker.

      (7)  EFT L 253 af 11.10.1993, s. 1.


title: Kommissionens gennemførelsesforordning (EU) 2016/163 af 28. januar 2016 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Huile d'olive de Nîmes (BOB))

text:
               9.2.2016

               DA

               Den Europæiske Unions Tidende

               L 32/29

         KOMMISSIONENS GENNEMFØRELSESFORORDNING (EU) 2016/163
   af 28. januar 2016
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Huile d'olive de Nîmes (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Huile d'olive de Nîmes«, der er registreret ved Kommissionens forordning (EF) nr. 148/2007 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Huile d'olive de Nîmes« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 148/2007 af 15. februar 2007 om registrering af visse betegnelser i registret over beskyttede oprindelsesbetegnelser og beskyttede geografiske betegnelser (Geraardsbergse mattentaart (BGB) — Pataca de Galicia eller Patata de Galicia (BGB) — Poniente de Granada (BOB) — Gata-Hurdes (BOB) — Patatas de Prades eller Patates de Prades (BGB) — Mantequilla de Soria (BOB) — Huile d'olive de Nîmes (BOB) — Huile d'olive de Corse eller Huile d'olive de Corse-Oliu di Corsica (BOB) — Clémentine de Corse (BGB) — Agneau de Sisteron (BGB) — Connemara Hill Lamb eller Uain Sléibhe Chonamara (BGB) — Sardegna (BOB) — Carota dell'Altopiano del Fucino (BGB) — Stelvio eller Stilfser (BOB) — Limone Femminello del Gargano (BGB) — Azeitonas de Conserva de Elvas e Campo Maior (BOB) — Chouriça de Carne de Barroso-Montalegre (BGB) — Chouriço de Abóbora de Barroso-Montalegre (BGB) — Sangueira de Barroso-Montalegre (BGB) — Batata de Trás-os-Montes (BGB) — Salpicão de Barroso-Montalegre (BGB) — Alheira de Barroso-Montalegre (BGB) — Cordeiro de Barroso, Anho de Barroso eller Borrego de leite de Barroso (BGB) — Azeite do Alentejo Interior (BOB) — Paio de Beja (BGB) — Linguíça do Baixo Alentejo eller Chouriço de carne do Baixo Alentejo (BGB) — Ekstra deviško oljčno olje Slovenske Istre (BOB)) (EUT L 46 af 16.2.2007, s. 14).

      (3)  EUT C 317 af 25.9.2015, s. 3.


title: Kommissionens gennemførelsesforordning (EU) 2015/1977 af 8. juli 2015 om fastsættelse af hyppigheden og formatet for indberetninger om uregelmæssigheder vedrørende Asyl-, Migrations- og Integrationsfonden og instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring, i henhold til Europa-Parlamentets og Rådets forordning (EU) nr. 514/2014

text:
               10.11.2015

               DA

               Den Europæiske Unions Tidende

               L 293/29

         KOMMISSIONENS GENNEMFØRELSESFORORDNING (EU) 2015/1977
   af 8. juli 2015
   om fastsættelse af hyppigheden og formatet for indberetninger om uregelmæssigheder vedrørende Asyl-, Migrations- og Integrationsfonden og instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring, i henhold til Europa-Parlamentets og Rådets forordning (EU) nr. 514/2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 514/2014 af 16. april 2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (1), særlig artikel 5, stk. 6, og
   ud fra følgende betragtninger:

               (1)

               Medlemsstaterne skal indberette uregelmæssigheder til Kommissionen i medfør af artikel 5, stk. 2, i forordning (EU) nr. 514/2014 og i overensstemmelse med bestemmelserne i Kommissionens delegerede forordning (EU) 2015/1973 (2).

               (2)

               Unionens finansielle interesser bør beskyttes på samme måde, uanset hvilken fond der anvendes til at nå de mål, hvortil den blev oprettet. Med henblik herpå giver forordning (EU) nr. 514/2014, samt Europa-Parlamentets og Rådets forordning (EU) nr. 1303/2013 (3), (EU) nr. 1306/2013 (4) og (EU) nr. 223/2014 (5), Kommissionen beføjelse til at vedtage regler om indberetning af uregelmæssigheder. For at sikre, at identiske regler finder anvendelse på alle fonde, der er reguleret ved disse forordninger, er det nødvendigt, at denne forordning indeholder nøjagtig de samme bestemmelser som Kommissionens gennemførelsesforordning (EU) 2015/1974 (6), (EU) 2015/1975 (7) og(EU) 2015/1976 (8).

               (3)

               For at sikre en effektiv analyse og en overordnet forvaltning i tilfælde af uregelmæssigheder skal medlemsstaterne regelmæssigt og rettidigt forelægge Kommissionen alle relevante oplysninger om de uregelmæssigheder, de har opdaget. For at beskytte Unionens finansielle interesser er det nødvendigt at fastsætte ensartede betingelser for fremlæggelse af disse oplysninger, navnlig hvad angår hyppigheden og formatet.

               (4)

               For at undgå, at en uregelmæssighed får konsekvenser uden for den rapporterende medlemsstats område, bør denne medlemsstat straks indberette alle sådanne uregelmæssigheder til Kommissionen.

               (5)

               For fuldt ud at udnytte fordelene ved at bruge elektroniske midler til informationsudvekslingen, samtidig med at sikkerheden i forbindelse hermed bevares, bør medlemsstaterne anvende det særlige system til indberetning af uregelmæssigheder (IMS), der findes på den platform for informationssystemet til bekæmpelse af svig (AFIS), som Kommissionen har oprettet.

               (6)

               Medlemsstaterne og Kommissionen bør sikre, at dataudveksling gennem systemet til indberetning af uregelmæssigheder gennemføres på en sikker måde under hensyntagen til oplysningernes tilgængelighed, integritet, autenticitet og fortrolighed.

               (7)

               Det er nødvendigt at anvende euroen som den eneste valuta for indberetning af uregelmæssigheder for at sikre, at de indberettede oplysninger er sammenlignelige. For de medlemsstater, der ikke har indført euroen som national valuta, er det nødvendigt at fastsætte den kurs, der skal anvendes til at veksle de pågældende beløb til euro, og den kurs, der skal anvendes for udgifter, der ikke er blevet registreret i den ansvarlige myndigheds regnskaber.

               (8)

               Det Forenede Kongerige og Irland er bundet af forordning (EU) nr. 514/2014 og er derfor bundet af denne forordning.

               (9)

               Danmark er ikke bundet af forordning (EU) nr. 514/2014 og af nærværende forordning.

               (10)

               Foranstaltningerne i denne forordning er i overensstemmelse med udtalelsen fra udvalget vedrørende asyl-, migrations- og integrationsfonden og fonden for intern sikkerhed, der blev nedsat ved artikel 59 i forordning (EU) nr. 514/2014.

               (11)

               Da der allerede er blevet foretaget betalinger for de berørte fonde, og der kan opstå uregelmæssigheder, bør denne forordnings bestemmelser straks finde anvendelse. Denne forordning bør derfor træde i kraft dagen efter offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   Genstand
   I denne forordning fastsættes hyppigheden og formatet af indberetninger om uregelmæssigheder, jf. artikel 5, stk. 2, i forordning (EU) nr. 514/2014.
   Artikel 2
   Hyppigheden af indberetninger om uregelmæssigheder
   1.   Senest to måneder efter udgangen af hvert kvartal sender medlemsstaterne Kommissionen en første rapport om de uregelmæssigheder, der er omhandlet i artikel 3 i delegeret forordning (EU) 2015/1973.
   2.   Medlemsstaterne sender Kommissionen den opfølgningsrapport, der er omhandlet i artikel 4 i delegeret forordning (EU) 2015/1973, snarest muligt, efter at de har fået de relevante oplysninger.
   3.   Den enkelte medlemsstat indberetter straks alle konstaterede eller formodede uregelmæssigheder til Kommissionen og anfører, hvilke andre medlemsstater der er berørt, når uregelmæssighederne kan have konsekvenser uden for dens område.
   Artikel 3
   Indberetningsformat
   De oplysninger, der er omhandlet i artikel 3 og 4 i delegeret forordning (EU) 2015/1973 sendes elektronisk ved brug af Irregularity Management System (IMS), som Kommissionen har oprettet.
   Artikel 4
   Anvendelse af euroen
   1.   De af medlemsstaterne indberettede beløb skal anføres i euro.
   2.   De medlemsstater, der ikke har indført euroen som national valuta på det tidspunkt, hvor indberetningen i medfør af artikel 3, stk. 2, i delegeret forordning (EU) 2015/1973 skal ske, veksler beløbene fra deres nationale valuta til euro, jf. artikel 43 i forordning (EU) nr. 514/2014. Når udgifterne ikke er blevet registreret i den ansvarlige myndigheds regnskaber, anvendes den seneste månedlige regnskabsvekselkurs, som Kommissionen offentliggør elektronisk, på tidspunktet for indberetningen.
   Artikel 5
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 8. juli 2015.

            På Kommissionens vegne

         Jean-Claude JUNCKER

            Formand

      (1)  EUT L 150 af 20.5.2014, s. 112.

      (2)  Kommissionens delegerede forordning (EU) 2015/1973 af 8. juli 2015 om supplerende regler til Europa-Parlamentets og Rådets forordning (EU) nr. 514/2014, der indeholder specifikke bestemmelser for indberetning af uregelmæssigheder i forbindelse med Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (se side 15 i denne EUT).

      (3)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).

      (4)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

      (5)  Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (EUT L 72 af 12.3.2014, s. 1).

      (6)  Kommissionens gennemførelsesforordning (EU) 2015/1974 af 8. juli 2015 om fastsættelse af hyppigheden og formatet af indberetninger om uregelmæssigheder vedrørende Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond, i medfør af forordning (EU) nr. 1303/2013 (se side 20 i denne EUT).

      (7)  Kommissionens gennemførelsesforordning (EU) 2015/1975 af 8. juli 2015 om fastsættelse af hyppigheden og formatet for indberetninger om uregelmæssigheder vedrørende Den Europæiske Garantifond for Landbruget og Den Europæiske Landbrugsfond for Udvikling af Landdistrikterne, i medfør af Europa-Parlamentets og Rådets forordning (EU) nr. 1306/2013 (se side 23 i denne EUT).

      (8)  Kommissionens gennemførelsesforordning (EU) 2015/1976 af 8. juli 2015 om fastsættelse af hyppigheden og formatet for indberetninger om uregelmæssigheder vedrørende Den Europæiske Fond for Bistand til de Socialt Dårligst Stillede, i medfør af Europa-Parlamentets og Rådets forordning (EU) nr. 223/2014 (se side 26 i denne EUT).


title: Kommissionens gennemførelsesforordning (EU) nr. 573/2013 af 19. juni 2013 om tildeling af importlicenser på grundlag af de ansøgninger, der er indgivet i løbet af de første syv dage af juni 2013 inden for rammerne af det toldkontingent for fjerkrækød, der er åbnet ved forordning (EF) nr. 1385/2007

text:
               20.6.2013

               DA

               Den Europæiske Unions Tidende

               L 168/27

      KOMMISSIONENS GENNEMFØRELSESFORORDNING (EU) Nr. 573/2013
   af 19. juni 2013
   om tildeling af importlicenser på grundlag af de ansøgninger, der er indgivet i løbet af de første syv dage af juni 2013 inden for rammerne af det toldkontingent for fjerkrækød, der er åbnet ved forordning (EF) nr. 1385/2007
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,
   under henvisning til Kommissionens forordning (EF) nr. 1385/2007 af 26. november 2007 om gennemførelsesbestemmelser til Rådets forordning (EF) nr. 774/94 for så vidt angår åbning og forvaltning af visse EF-toldkontingenter for fjerkrækød (3), særlig artikel 5, stk. 6, og
   ud fra følgende betragtninger:
   De ansøgninger om importlicenser, der er indgivet i løbet af de første syv dage af juni 2013 for delperioden 1. juli-30. september 2013, overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om —
   VEDTAGET DENNE FORORDNING:
   Artikel 1
   De ansøgninger om importlicenser, der er indgivet for delperioden 1. juli-30. september 2013, jf. forordning (EF) nr. 1385/2007, multipliceres med de tildelingskoefficienter, som er anført i bilaget.
   Artikel 2
   Denne forordning træder i kraft den 20. juni 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 238 af 1.9.2006, s. 13.

      (3)  EUT L 309 af 27.11.2007, s. 47.

      BILAG

                  Gruppe nr.

                  Løbenummer

                  Tildelingskoefficient for importlicensansøgninger, der er indgivet for delperioden 1.7.2013-30.9.2013
                  (%)

                  1

                  09.4410

                  0,271371

                  2

                  09.4411

                  0,276168

                  3

                  09.4412

                  0,333671

                  4

                  09.4420

                  0,373693

                  6

                  09.4422

                  0,375379


title: Kommissionens gennemførelsesforordning (EU) nr. 1016/2013 af 23. oktober 2013 om godkendelse af et præparat af en mikroorganismestamme DSM 11798 af Coriobacteriaceae -familien som fodertilsætningsstof til svin  EØS-relevant tekst

text:
               24.10.2013

               DA

               Den Europæiske Unions Tidende

               L 282/36

         KOMMISSIONENS GENNEMFØRELSESFORORDNING (EU) Nr. 1016/2013
   af 23. oktober 2013
   om godkendelse af et præparat af en mikroorganismestamme DSM 11798 af Coriobacteriaceae-familien som fodertilsætningsstof til svin
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af en mikroorganismestamme DSM 11798 af Coriobacteriaceae-familien. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »teknologiske tilsætningsstoffer« af et præparat af en mikroorganismestamme DSM 11798 af Coriobacteriaceae-familien som et fodertilsætningsstof til svin.

               (4)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 16. april 2013 (2), at præparatet af en mikroorganismestamme DSM 11798 af Coriobacteriaceae-familien er sikker for målarten, for menneskers sundhed og for miljøet. Autoriteten bekræftede, at præparatet kan biotransformere trichothecener fra kontamineret foder til svin. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af præparatet af en mikroorganismestamme DSM 11798 af Coriobacteriaceae-familien viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (6)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »teknologiske tilsætningsstoffer« og den funktionelle gruppe »stoffer, der nedsætter mykotoksinkontamineringen af foder«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2013; 11(5):3203.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  CFU/kg fuldfoder med et vandindhold på 12 %

                     Kategori af teknologiske tilsætningsstoffer. Funktionel gruppe: stoffer, der nedsætter mykotoksinkontamineringen af foder: Deoxynivalenol (DON)

                  1m01

                  —

                  Mikroorganismestamme DSM 11798 af Coriobacteriaceae-familien

                     Tilsætningsstoffets sammensætning

                  Præparat af en mikroorganismestamme DSM 11798 af Coriobacteriaceae-familien, der indeholder mindst 5 × 109 CFU/g tilsætningsstof.
                  Fast form

                     Aktivstoffets karakteristika

                  Levedygtige celler af: mikroorganismestamme DSM 11798 af Coriobacteriaceae-familien

                     Analysemetode
                      (1)

                  Tælling af mikroorganismestamme DSM 11798 af Coriobacteriaceae-familien: dybdeudsæd under anvendelse af VM-agar suppleret med Oxyrase.
                  Identifikation af mikroorganismestamme DSM 11798 af Coriobacteriaceae-familien: PFG-elektroforese (pulsed field gel electrophoresis).

                  Svin

                  —

                  1,7 × 108

                  —

                              1.

                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.

                              2.

                              Anvendelse af tilsætningsstoffet er tilladt i foderstoffer, der overholder EU-lovgivningen om uønskede stoffer i foderstoffer.

                              3.

                              Sikkerhedsforanstaltninger: Det anbefales at bruge åndedrætsværn og handsker under håndteringen.

                  13. november 2023

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) nr. 574/2012 af 28. juni 2012 om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12

text:
               29.6.2012

               DA

               Den Europæiske Unions Tidende

               L 169/55

         KOMMISSIONENS GENNEMFØRELSESFORORDNING (EU) Nr. 574/2012
   af 28. juni 2012
   om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2), særlig artikel 36, stk. 2, andet afsnit, andet punktum, og
   ud fra følgende betragtninger:

               (1)

               De repræsentative priser og tillægsimporttolden for hvidt sukker, råsukker og visse sirupper for produktionsåret 2011/12 er fastsat ved Kommissionens gennemførelsesforordning (EU) nr. 971/2011 (3). Disse priser og beløb blev senest ændret ved Kommissionens gennemførelsesforordning (EU) nr. 550/2012 (4).

               (2)

               De oplysninger, som Kommissionen for tiden råder over, medfører, at de pågældende priser og beløb skal ændres efter artikel 36 forordning (EF) nr. 951/2006.

               (3)

               For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   De repræsentative priser og tillægsimporttolden for de produkter, der er omhandlet i artikel 36 i forordning (EF) nr. 951/2006, og fastsat ved gennemførelsesforordning (EU) nr. 971/2011 for produktionsåret 2011/12, ændres og er anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juni 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 178 af 1.7.2006, s. 24.

      (3)  EUT L 254 af 30.9.2011, s. 12.

      (4)  EUT L 165 af 26.6.2012, s. 43.

      BILAG

         De ændrede repræsentative priser og den ændrede tillægsimporttold for hvidt sukker, råsukker og produkter i KN-kode 1702 90 95, der er gældende fra den 29. juni 2012

                  (EUR)

                  KN-kode

                  Repræsentativ pris pr. 100 kg netto af det pågældende produkt

                  Tillægstold pr. 100 kg netto af det pågældende produkt

                  1701 12 10 (1)

                  39,85

                  0,00

                  1701 12 90 (1)

                  39,85

                  2,65

                  1701 13 10 (1)

                  39,85

                  0,00

                  1701 13 90 (1)

                  39,85

                  2,95

                  1701 14 10 (1)

                  39,85

                  0,00

                  1701 14 90 (1)

                  39,85

                  2,95

                  1701 91 00 (2)

                  48,85

                  2,81

                  1701 99 10 (2)

                  48,85

                  0,00

                  1701 99 90 (2)

                  48,85

                  0,00

                  1702 90 95 (3)

                  0,49

                  0,22

         (1)  Fastsættelse for standardkvaliteten som defineret i bilag IV, punkt III, til forordning (EF) nr. 1234/2007.

         (2)  Fastsættelse for standardkvaliteten som defineret i bilag IV, punkt II, til forordning (EF) nr. 1234/2007.

         (3)  Fastsættelse pr. 1 % af indhold af saccharose.


title: Kommissionens gennemførelsesforordning (EU) 2016/1323 af 2. august 2016 om faste importværdier med henblik på fastsættelse af indgangsprisen for visse frugter og grøntsager

text:
               3.8.2016

               DA

               Den Europæiske Unions Tidende

               L 209/8

         KOMMISSIONENS GENNEMFØRELSESFORORDNING (EU) 2016/1323
   af 2. august 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  163,6

                  ZZ

                  163,6

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  153,1

                  CL

                  174,7

                  MA

                  157,0

                  TR

                  153,3

                  UY

                  181,7

                  ZA

                  167,6

                  ZZ

                  164,6

                  0806 10 10

                  BR

                  163,2

                  EG

                  187,3

                  MA

                  182,5

                  MX

                  378,3

                  TR

                  158,2

                  US

                  233,8

                  ZZ

                  217,2

                  0808 10 80

                  AR

                  188,5

                  BR

                  93,6

                  CL

                  143,2

                  CN

                  137,7

                  NZ

                  129,1

                  PE

                  106,8

                  US

                  177,7

                  UY

                  99,9

                  ZA

                  98,6

                  ZZ

                  130,6

                  0808 30 90

                  AR

                  213,2

                  CL

                  116,6

                  NZ

                  141,8

                  TR

                  165,8

                  ZA

                  121,8

                  ZZ

                  151,8

                  0809 29 00

                  CA

                  331,3

                  TR

                  252,1

                  US

                  485,5

                  ZZ

                  356,3

                  0809 30 10 , 0809 30 90

                  TR

                  166,5

                  ZZ

                  166,5

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 414/2011 af 26. april 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Φιρίκι Πηλίου (Firiki Piliou) (BOB))

text:
               29.4.2011

               DA

               Den Europæiske Unions Tidende

               L 110/16

         KOMMISSIONENS GENNEMFØRELSESFORORDNING (EU) Nr. 414/2011
   af 26. april 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Φιρίκι Πηλίου (Firiki Piliou) (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I medfør af artikel 6, stk. 2, første afsnit, i forordning (EF) nr. 510/2006 og i overensstemmelse med artikel 17, stk. 2, i samme forordning er Grækenlands ansøgning om registrering af betegnelsen »Φιρίκι Πηλίου (Firiki Piliou)« blevet offentliggjort i Den Europæiske Unions Tidende
                   (2)

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres hermed.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. april 2011.

            På Kommissionens vegne For formanden

         Dacian CIOLOŞ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 222 af 17.8.2010, s. 9.

      BILAG
      Landbrugsprodukter bestemt til fødevarer, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      GRÆKENLAND
      Φιρίκι Πηλίου (Firiki Piliou) (BOB)